

REPUBLIKA HRVATSKA

SPLITSKO-DALMATINSKA ŽUPANIJA

OPĆINA OTOK

JEDINSTVENI UPRAVNI ODJEL

**KLASA: 100-01/21-01/3**

**URBROJ: 2175/04-03-21-01**

**Otok 8.rujna 2021.g.**

**JAVNI NATJEČAJ**
**za prijem u radni odnos na određeno vrijeme u Općini Otok za potrebe provedbe aktivnosti u sklopu projekta „ZAŽELI – Susjede brinu o susjedima- Faza II“**

**1.** Raspisuje se Javni natječaj za prijem u radni odnos na određeno vrijeme u Općini Otok za potrebe provedbe aktivnosti u sklopu projekta „ZAŽELI – Susjede brinu o susjedima Faza II“– radnica za pomoć i potporu starijim osobama i/ili osoba u nepovoljnom položaju i/ili osoba s invaliditetom.

**2.** Broj traženih radnica: 25 osoba.

**3.** Vrsta zaposlenja: predviđeno trajanje radnog odnosa na određeno – 12 mjeseci, uz probni rad u trajanju od mjesec dana.

**4.** Radno vrijeme i plaća: puno radno vrijeme. Plaća radnica minimalna je plaća propisana Zakonom o minimalnoj plaći („Narodne novine„ 118/18) i Uredbom o visini minimalne plaće („Narodne novine„ 119/20)

**5.** Mjesto rada: poslovi će se obavljati na području Općine Otok.

**6.** Opis poslova:

* organizacija prehrane,
* pomoć u obavljanju kućanskih poslova i održavanju okućnice,
* pomoć u održavanju osobne higijene i brige o zdravlju,
* psihosocijalna podrška,
* usluge posredovanja između korisnika i društvenih institucija u cilju ostvarivanja različitih prava,
* pružanje podrške korisnicima kroz razgovore i druženja te njihovo uključivanje u društvo.

**7.** Kandidati moraju ispunjavati slijedeće uvjete za prijem u radni odnos:

* punoljetnost,
* hrvatsko državljanstvo,
* nezaposlene žene bez obzira na duljinu prijave u evidenciji HZZ-a s naglaskom na žene starije od 50 godina, žene s invaliditetom, žrtve obiteljskog nasilja, azilantice i beskućnice,
* nezaposlene žene prijavljene u evidenciju nezaposlenih Hrvatskog zavoda za zapošljavanje s najviše završenim srednjoškolskim obrazovanjem (minimalno završena osnovna škola).

**8.** Prijavi na Javni poziv kandidati su dužni priložiti:

* prijavnica (u prilogu)
* izjava o pristanku na osposobljavanje (u prilogu)
* izjava osobni podaci (u prilogu)
* životopis (uz obveznu naznaku kontakt broja)
* preslika osobne iskaznice
* preslika dokaza o završenoj školi
* potvrdu izdanu od HZZ kojom osoba dokazuje da je prijavljena u evidenciju nezaposlenih osoba (datum izdavanja potvrde nakon datuma objave Javnog poziva)

**9.** Kandidatkinja koja se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/2017, 98/19, 84/21) i koja u trenutku podnošenja prijave ispunjava uvjete za ostvarivanje tog prava dužna je uz prijavu na natječaj priložiti sve dokaze o ispunjavanju traženih uvjeta iz natječaja i sve potrebne dokaze navedene na [poveznici Ministarstva hrvatskih branitelja](https://branitelji.gov.hr/userdocsimages/ng/12%20prosinac/zapo%C5%A1ljavanje/popis%20dokaza%20za%20ostvarivanje%20prava%20pri%20zapo%C5%A0ljavanju.pdf)

Prednost u odnosu na ostale kandidatkinje ostvaruje se samo pod jednakim uvjetima.

Osobe koje se prijavljuju na natječaj dužne su dostaviti svoju prijavu na adresu: Općina Otok, Trg dr. Franje Tuđmana 8, 21238 Otok, putem pošte ili osobno, u roku 8 dana, od dana objave natječaja na oglasnim stranicama HZZ-a, u zatvorenoj koverti s naznakom:

**„Za javni poziv – ZAŽELI – Susjede brinu o susjedima Faza II“**

Podnositeljice su u životopisu ili prijavnici za posao dužne naznačiti kojoj ciljanoj skupini iz točke 7. pripadaju te priložiti odgovarajuću potvrdu npr. za žene s invaliditetom: Rješenje o invaliditetu.

Nepravovremene i nepotpune prijave neće se razmatrati.

Osoba koja nije podnijela pravodobnu i urednu prijavu ili ne ispunjava formalne uvjete iz javnog poziva, ne smatra se kandidatom prijavljenim na poziv.

Natječaj će biti objavljen na web stranicama Hrvatskog zavoda za zapošljavanje i internetskoj stranici Općine Otok– opcina-otok.hr

Kandidatkinje će o rezultatima javnog poziva biti obaviještene u zakonskom roku.

Nakon raspisanog natječaja ne mora se izvršiti odabir kandidatkinja, ali se u tom slučaju donosi odluka o poništenju javnog natječaja.

Načelnik općine Otok
Dušan Đula

Datoteke za preuzimanje

* + Prijavnica – Zaželi II
	+ Izjava – Osobni podaci
	+ Izjava o osposobljavanju